CELEX: 52020PC0468
Language: da
Date: 2020-08-24
Title: Forslag til RÅDETS GENNEMFØRELSESAFGØRELSE om midlertidig støtte til Letland i henhold til Rådets forordning (EU) 2020/672 til mindskelse af risiciene for arbejdsløshed i en nødsituation som følge af covid-19-udbruddet

EUROPA-KOMMISSIONEN
            Bruxelles, den 24.8.2020
            COM(2020) 468 final
            2020/0221(NLE)
            Forslag til
            RÅDETS GENNEMFØRELSESAFGØRELSE
            om midlertidig støtte til Letland i henhold til Rådets forordning (EU) 2020/672 til mindskelse af risiciene for arbejdsløshed i en nødsituation som følge af covid-19-udbruddet
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               Ved Rådets forordning (EF) 2020/672 ("SURE-forordningen") fastsættes den retlige ramme for Unionens finansielle støtte til medlemsstater, der oplever eller er i alvorlig risiko for en alvorlig økonomisk forstyrrelse som følge af covid-19-udbruddet. Støtten inden for rammerne af SURE har primært til formål at finansiere arbejdsfordelingsordninger eller lignende foranstaltninger, der tager sigte på at beskytte arbejdstagere og selvstændige og dermed mindske forekomsten af arbejdsløshed og indkomsttab, samt, som supplement, med henblik på finansiering af visse sundhedsrelaterede foranstaltninger, navnlig på arbejdspladsen.
            
            
               Den 7. august 2020 anmodede Letland om finansiel støtte fra Unionen under SURE-forordningen. I henhold til SURE-forordningens artikel 6, stk. 2, har Kommissionen hørt de lettiske myndigheder med henblik på at kontrollere, om der er sket en pludselig og kraftig stigning i de faktiske og planlagte udgifter, som er direkte forbundet med en kompensationsordning for ledige arbejdstagere og de dertil knyttede udgifter — godtgørelsen for manglende beskæftigelse og børnetillægget til arbejdstagere — en ordning for løntilskud til eksportsektoren, løntilskud til sundhedspersonale og arbejdstagere i kultursektoren samt sundhedsrelaterede udgifter til personlige værnemidler og covid-19-relaterede ydelser ved sygdom som reaktion på covid-19-pandemien. Foranstaltningerne vedrører navnlig:
            
            
               (1)en kompensationsordning for ledige arbejdstagere. Inden for rammerne af denne ordning udbetales der løn til hjemsendte medarbejdere i virksomheder i den private sektor. Den dækker mellem 50 % og 75 % af medarbejdernes løn, afhængigt af virksomhedens størrelse, med et loft på 700 EUR pr. ansat pr. måned. Kompensationsordningen for ledige arbejdstagere suppleres af en ordning for godtgørelse for manglende beskæftigelse og et børnetillæg til arbejdstagere. Under ordningen for godtgørelse for manglende beskæftigelse udbetales der en minimumsydelse til hjemsendte medarbejdere eller selvstændige, der enten ikke er berettiget til tilskud under kompensationsordningen for ledige arbejdstagere af årsager, som medarbejderen ikke har indflydelse på, eller som modtager mindre end 180 EUR fra denne kompensationsordning. Ydelsen udgør et minimumstilskud, idet det sikres, at alle medarbejdere og selvstændige modtager en ydelse på mindst 180 EUR om måneden. Børnetillægget er et supplerende tilskud til hjemsendte medarbejdere, der har børn, over for hvem de har forsørgerpligt 
            
            
               (2)en ordning for løntilskud til turismesektoren og eksportsektoren, som er en udvidelse af kompensationsordningen for ledige arbejdstagere, der specifikt er rettet mod turismesektoren og eksportsektoren. Foranstaltningen er betinget af, at modtageren dokumenterer, at midlerne vil blive anvendt til dækning af lønomkostninger
            
            
               (3)to løntilskud, der er rettet mod sundhedspersonale og arbejdstagere i kultursektoren. Løntilskuddene ydes i form af tilskud til sundhedssektoren og kultursektoren med henblik på at bidrage til udbetalingen af løn til hjemsendte arbejdstagere. Begge ordninger er betinget af, at tilskuddene anvendes til at dække lønomkostninger 
            
            
               (4)sundhedsrelaterede udgifter til personlige værnemidler og andet medicinsk udstyr for at sikre sundhed og sikkerhed for medarbejdere i den offentlige sektor, navnlig sundhedspersonale 
            
            
               (5)covid-19-relaterede ydelser ved sygdom, i hvilken forbindelse regeringen har betalt sygeorlov til personer, der som følge af et krav om selvisolering eller selvkarantæne har været fraværende fra deres arbejde. Normalt skal en del af ydelserne ved sygdom betales af arbejdsgiveren, men inden for rammerne af denne ordning har staten betalt alle omkostninger.   
            
            
               Letland har fremsendt de nødvendige oplysninger til Kommissionen. 
            
            
               Under hensyntagen til den foreliggende dokumentation foreslår Kommissionen, at Rådet vedtager en gennemførelsesafgørelse om at yde finansiel støtte til Letland i henhold til SURE-forordningen til støtte for ovennævnte foranstaltninger.
            
            
               •Sammenhæng med de gældende regler på samme område
            
            
               
                  Dette forslag er i fuld overensstemmelse med Rådets forordning (EU) 2020/672, i henhold til hvilken forslaget fremsættes.
               
               
                  Forslaget er et supplement til et andet EU-retsinstrument, der har til formål at yde støtte til medlemsstaterne i nødsituationer, nemlig Rådets forordning (EF) nr. 2012/2002 af 11. november 2002 om oprettelse af Den Europæiske Unions Solidaritetsfond ("forordning (EF) nr. 2012/2002"). Europa-Parlamentets og Rådets forordning (EU) 2020/461 blev vedtaget den 30. marts og indeholder ændringer til førnævnte instrument, som udvider dets anvendelsesområde til at omfatte større folkesundhedskriser og fastlægger, hvilke specifikke tiltag der er berettigede til finansiering. 
               
            
            
               •Sammenhæng med Unionens politik på andre områder
            
            
               
                  Forslaget indgår i en række foranstaltninger, der er udarbejdet som reaktion på den aktuelle covid-19-pandemi, blandt andet investeringsinitiativet som reaktion på coronavirusset, og det supplerer andre instrumenter til støtte for beskæftigelsen såsom Den Europæiske Socialfond og Den Europæiske Fond for Strategiske Investeringer (EFSI)/InvestEU. Ved i dette særlige tilfælde med covid-19-udbruddet at gøre brug af lånoptagelse og långivning til støtte for medlemsstaterne fungerer dette forslag som en ekstra sikkerhedsforanstaltning til at finansiere arbejdsfordelingsordninger og lignende foranstaltninger, der bidrager til at beskytte arbejdspladser og dermed arbejdstagere og selvstændige mod risikoen for arbejdsløshed. 
               
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
         
         
            
               
                  Retsgrundlaget for dette instrument er Rådets forordning (EU) 2020/672.  
               
            
            
               •Nærhedsprincippet (for områder, der ikke er omfattet af enekompetence) 
            
            
               
                  Forslaget fremsættes i forlængelse af en anmodning fra en medlemsstat og er et udtryk for europæisk solidaritet, idet der ydes finansiel støtte fra Unionen i form af midlertidige lån til en medlemsstat, der er berørt af covid-19-udbruddet. Som en ekstra sikkerhedsforanstaltning vil denne finansielle støtte midlertidigt understøtte regeringens øgede offentlige udgifter til arbejdsfordelingsordninger og lignende foranstaltninger for at hjælpe dem med at beskytte arbejdspladser og dermed arbejdstagere og selvstændige mod risikoen for arbejdsløshed og tab af indkomst.
               
               
                  Denne støtte vil hjælpe den berørte befolkning og bidrage til at mindske de direkte samfundsmæssige og økonomiske virkninger af den aktuelle covid-19-krise. 
               
            
            
               •Proportionalitetsprincippet
            
            
               
                  Forslaget overholder proportionalitetsprincippet. Det går ikke videre, end hvad der er nødvendigt for at nå instrumentets mål. 
               
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Høringer af interesserede parter
            
            
               
                  På grund af det presserende behov for at udarbejde forslaget, således at Rådet kan vedtage det i tide, kunne der ikke gennemføres en høring af de berørte parter.
               
            
            
               •Konsekvensanalyse
            
            
               
                  På grund af forslagets hastende karakter er der ikke foretaget nogen konsekvensanalyse.
               
            
            
               4.VIRKNINGER FOR BUDGETTET
            
            
               
                  Kommissionen bør kunne optage lån på de finansielle markeder med henblik på videreudlån til medlemsstater, der anmoder om finansiel støtte inden for rammerne af SURE-instrumentet. 
               
            
            
               Ud over garantierne fra medlemsstaterne indeholder ordningen andre sikkerhedsforanstaltninger for at sikre dens finansielle soliditet:
            
            
               ·en stringent og konservativ tilgang til økonomisk forvaltning
            
            
               ·en sammensætning af låneporteføljen, der begrænser koncentrationsrisikoen, den årlige eksponering og en overdreven eksponering for de enkelte medlemsstater, samtidig med at der sikres tilstrækkelige ressourcer til de medlemsstater, hvor behovet er størst, samt
            
            
               ·muligheder for refinansiering af gæld.
            
            
               2020/0221 (NLE)
            
            
               Forslag til
            
            
               RÅDETS GENNEMFØRELSESAFGØRELSE
            
         
         
            
               om midlertidig støtte til Letland i henhold til Rådets forordning (EU) 2020/672 til mindskelse af risiciene for arbejdsløshed i en nødsituation som følge af covid-19-udbruddet
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, 
            
            
               under henvisning til Rådets forordning (EU) 2020/672 af 19. maj 2020 om oprettelse af et europæisk instrument for midlertidig støtte til mindskelse af risiciene for arbejdsløshed i en nødsituation (SURE) som følge af covid-19-udbruddet
                  1
               , særlig artikel 6, stk. 1,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Den 7. august 2020 anmodede Letland om finansiel støtte fra Unionen med henblik på at supplere landets nationale indsats for at imødegå virkningerne af covid-19-udbruddet og dets socioøkonomiske konsekvenser for arbejdstagerne. 
            
            
               (2)Covid-19-udbruddet og de ekstraordinære foranstaltninger, som Letland har gennemført for at dæmme op for udbruddet og de socioøkonomiske og sundhedsrelaterede konsekvenser heraf, forventes at få dramatiske følger for de offentlige finanser. Ifølge Kommissionens forårsprognose 2020 forventedes Letland at have et offentligt underskud og en offentlig gæld på henholdsvis 7,3 % og 43,1 % af bruttonationalproduktet (BNP) ved udgangen af 2020. Ifølge Kommissionens mellemliggende sommerprognose 2020 forventes Letlands BNP at falde med 7 % i 2020. 
            
            
               (3)Covid-19-udbruddet har fastlåst en væsentlig del af arbejdsstyrken i Letland. Dette har ført til en pludselig og kraftig stigning i de offentlige udgifter i Letland som følge af kompensationsordningen for ledige arbejdstagere og de dertil knyttede tilskudsordninger — godtgørelsen for manglende beskæftigelse og børnetillægget til arbejdstagere — en ordning for løntilskud til eksportsektoren, løntilskud til sundhedspersonale og arbejdstagere i kultursektoren samt sundhedsrelaterede udgifter til personlige værnemidler og covid-19-relaterede ydelser ved sygdom, jf. betragtning 4-7. 
            
            
               (4)Ved "kabinetsforordning nr. 179 (vedtaget den 31. marts 2020) om bestemmelser vedrørende godtgørelse for manglende beskæftigelse for selvstændige, der er berørt af spredningen af covid-19", og "kabinetsforordning nr. 165 (vedtaget den 26. marts 2020) om bestemmelser vedrørende arbejdsgivere, der er berørt af den af covid-19 forårsagede krise, og som er berettiget til godtgørelse for manglende beskæftigelse og opdeling af afregningen af forsinkede skattebetalinger i rater eller udskydelse heraf i op til tre år", som der henvises til i Letlands anmodning af 7. august 2020, blev der indført en kompensationsordning for ledige arbejdstagere. Inden for rammerne af denne ordning udbetales der løn til hjemsendte medarbejdere i virksomheder i den private sektor. Den dækker mellem 50 % og 75 % af medarbejdernes løn, afhængigt af virksomhedens størrelse, med et loft på 700 EUR pr. ansat pr. måned. Kompensationsordningen for ledige arbejdstagere suppleres af en ordning for godtgørelse for manglende beskæftigelse og et børnetillæg til arbejdstagere. På grundlag af "Ministerkabinettets bekendtgørelse nr. 236 om tildeling af finansielle midler fra statsbudgettets program "midler i tilfælde af nationale nødsituationer"", som der henvises til i Letlands anmodning af 7. august 2020, ydes der under ordningen for godtgørelse for manglende beskæftigelse en minimumsydelse for hjemsendte medarbejdere eller selvstændige, der enten ikke er berettiget til tilskud under kompensationsordningen for ledige arbejdstagere af årsager, som medarbejderen ikke har indflydelse på, eller som modtager mindre end 180 EUR under denne kompensationsordning. Ydelsen udgør et minimumstilskud, idet det sikres, at alle medarbejdere og selvstændige modtager en ydelse på mindst 180 EUR om måneden. Børnetillægget er et supplerende tilskud til hjemsendte arbejdstagere, der har børn, over for hvem de har forsørgerpligt. Foranstaltningen kan betragtes som svarende til en arbejdsfordelingsordning som omhandlet i forordning (EU) 2020/672, idet der ydes indkomststøtte til arbejdstagere og selvstændige til dækning af omkostningerne ved børnepasning, mens skolerne er lukket, og den giver derfor forældrene mulighed for at forblive i arbejde og forhindrer usikkerhed i forbindelse med deres ansættelsesforhold.
            
            
               (5)Ved "informationsrapporten om foranstaltninger til at overvinde covid-19-krisen samt om økonomisk genopretning" blev der indført en ordning for løntilskud til turismesektoren og eksportsektoren, som er en udvidelse af ordningen for ledige arbejdstagere, der specifikt er rettet mod turismesektoren og eksportsektoren. Foranstaltningen er betinget af, at modtageren dokumenterer, at midlerne vil blive anvendt til dækning af lønomkostninger.
            
            
               (6)Myndighederne har indført to løntilskud, der er rettet mod sundhedspersonale og arbejdstagere i kultursektoren. På grundlag af henholdsvis "lov om foranstaltninger til forebyggelse og bekæmpelse af truslen mod staten og konsekvenserne heraf som følge af spredningen af covid-19-infektionen", "lov om bekæmpelse af følgerne af spredningen af covid-19-infektionen" og "Ministerkabinettets bekendtgørelse nr. 303 om tildeling af finansielle midler fra statsbudgettets program "reserve til uforudsete udgifter"", som der henvises til i Letlands anmodning af 7. august 2020, ydes løntilskuddene i form af tilskud til sundhedssektoren og kultursektoren med henblik på at bidrage til udbetalingen af løn til hjemsendte arbejdstagere. Begge ordninger er betinget af, at tilskuddene anvendes til at dække lønomkostninger. 
            
            
               (7)Endelig har Letland indført to sundhedsrelaterede foranstaltninger. På grundlag af "Ministerkabinettets bekendtgørelse nr. 79, 118 og 220 om tildeling af finansielle midler fra statsbudgettets program "midler i tilfælde af nødsituationer"", som der henvises til i Letlands anmodning af 7. august 2020, har myndighederne øget de sundhedsrelaterede udgifter til personlige værnemidler og andet medicinsk udstyr for at sikre sundhed og sikkerhed for medarbejdere i den offentlige sektor, navnlig sundhedspersonale. Desuden har myndighederne på grundlag af "Kabinetsforordning nr. 380 af 9. juni 2020 om bestemmelser vedrørende midler til at sikre den epidemiologiske sikkerhed, der er nødvendig for de institutioner, der er opført på listen over prioriterede institutioner og behov", som der henvises til i Letlands anmodning af 7. august 2020, betalt covid-19-relaterede ydelser ved sygdom, i hvilken forbindelse regeringen har betalt sygeorlov til personer, der som følge af et krav om selvisolering eller selvkarantæne har været fraværende fra deres arbejde. Normalt skal en del af ydelserne ved sygdom betales af arbejdsgiveren, men inden for rammerne af denne ordning har staten betalt alle omkostninger.   
            
            
               (8)Letland opfylder de i artikel 3 i forordning (EU) 2020/672 nævnte betingelser for at anmode om finansiel støtte. Letland har forelagt Kommissionen passende dokumentation for, at de faktiske og planlagte offentlige udgifter efter den 1. februar 2020 er steget med 212 808 280 EUR som følge af det øgede udgiftsbeløb, der er direkte knyttet til kompensationsordningen for ledige arbejdstagere og tilknyttede tilskudsordninger, samt ordningen for løntilskud til eksportsektoren, sundhedspersonale og kultursektoren. Der er tale om en pludselig og kraftig stigning, eftersom de nye foranstaltninger omfatter en betydelig del af virksomhederne og arbejdsstyrken i Letland. Letland har til hensigt at finansiere 20 108 280 EUR af det øgede udgiftsbeløb med egne midler.
            
            
               (9)Kommissionen har hørt Letland og konstateret, at der er sket en pludselig og kraftig stigning i de faktiske og planlagte offentlige udgifter, der er direkte forbundet med arbejdsfordelingsordninger og lignende foranstaltninger samt indførelsen af relevante sundhedsrelaterede foranstaltninger i forbindelse med covid-19-udbruddet som omhandlet i anmodningen af 7. august 2020, jf. artikel 6 i forordning (EU) 2020/672. 
            
            
               (10)Der bør derfor ydes finansiel støtte med henblik på at hjælpe Letland med at imødegå de socioøkonomiske virkninger af den alvorlige økonomiske forstyrrelse som følge af covid-19-udbruddet.
            
            
               (11)Denne afgørelse bør ikke berøre udfaldet af eventuelle sager om forvridning af det indre marked, som anlægges, navnlig i henhold til artikel 107 og 108 i TEUF. Den fritager heller ikke medlemsstaterne for i henhold til artikel 108 i TEUF at underrette Kommissionen om eventuelle statsstøtteprojekter.
            
            
               (12)Letland bør regelmæssigt underrette Kommissionen om gennemførelsen af de planlagte offentlige udgifter, således at Kommissionen kan vurdere, i hvilket omfang landet har afholdt disse udgifter.
            
            
               (13)Afgørelsen om at yde finansiel støtte er blevet truffet under hensyntagen til de eksisterende og forventede behov i Letland samt anmodninger om finansiel støtte i henhold til forordning (EU) 2020/672, som andre medlemsstater allerede har indgivet eller har planlagt at indgive, samtidig med at principperne om ligebehandling, solidaritet, proportionalitet og gennemsigtighed anvendes —
            
            
               VEDTAGET DENNE AFGØRELSE: 
            
         
         
            
               Artikel 1
            
            
               Letland opfylder betingelserne i artikel 3 i forordning (EU) 2020/672.  
            
            
               Artikel 2
            
            
               1.Unionen stiller et lån på højst 192 700 000 EUR til rådighed for Letland. Lånet har en maksimal gennemsnitlig løbetid på 15 år.
            
            
               2.Rådighedsperioden for den finansielle støtte, der ydes ved denne afgørelse, er 18 måneder fra den første dag efter denne afgørelses ikrafttræden. 
            
            
               3.Kommissionen stiller Unionens finansielle støtte til rådighed for Letland i maksimalt otte rater. En rate kan udbetales i en eller flere trancher. Løbetiden for trancherne under den første rate kan være længere end den maksimale gennemsnitlige løbetid, der er fastsat i stk. 1. I så fald fastsættes løbetiden for de efterfølgende trancher således, at den i stk. 1 omhandlede maksimale gennemsnitlige løbetid overholdes, når alle rater er udbetalt. 
            
            
               4.Den første rate frigives under forbehold af, at den i artikel 8, stk. 2, i forordning (EU) 2020/672 omhandlede låneaftale, træder i kraft. 
            
            
               5.Letland afholder Unionens finansieringsomkostninger, der er omhandlet i artikel 4 i forordning (EU) 2020/672, for hver rate samt Unionens eventuelle gebyrer, omkostninger og udgifter i forbindelse med finansieringen. 
            
            
               6.Kommissionen træffer afgørelse om størrelsen af raterne og frigivelsen heraf samt om tranchernes størrelse. 
            
            
               Artikel 3 
            
            
               Letland kan finansiere følgende foranstaltninger:
            
            
               (a)kompensationsordningen for ledige arbejdstagere som omhandlet i kabinetsforordning nr. 179 (vedtaget den 31. marts 2020) om bestemmelser vedrørende godtgørelse for manglende beskæftigelse for selvstændige, der er berørt af spredningen af covid-19, og kabinetsforordning nr. 165 (vedtaget den 26. marts 2020) om bestemmelser vedrørende arbejdsgivere, der er berørt af den af covid-19 forårsagede krise, og som er berettiget til godtgørelse for manglende beskæftigelse og opdeling af afregningen af forsinkede skattebetalinger i rater eller udskydelse heraf i op til tre år
            
            
               (b)godtgørelsen for manglende beskæftigelse som omhandlet i Ministerkabinettets bekendtgørelse nr. 236 om tildeling af finansielle midler fra statsbudgettets program "midler i tilfælde af nationale nødsituationer"
            
            
               (c)børnetillægget til arbejdstagere som omhandlet i Ministerkabinettets bekendtgørelse nr. 178 om tildeling af finansielle midler til statsbudgettets program "midler i tilfælde af nationale nødsituationer"
            
            
               (d)ordningen for løntilskud til turismesektoren og eksportsektoren som omhandlet i "informationsrapporten om foranstaltninger til at overvinde covid-19-krisen samt om økonomisk genopretning" 
            
            
               (e)løntilskud til sundhedspersonale og kultursektoren som omhandlet i henholdsvis lov om foranstaltninger til forebyggelse og bekæmpelse af trusler mod staten og konsekvenserne heraf som følge af spredningen af covid-19, lov om bekæmpelse af følgerne af spredningen af covid-19-infektionen og Ministerkabinettets bekendtgørelse nr. 303 om tildeling af finansielle midler fra statsbudgettets program "reserve til uforudsete udgifter"
            
            
               (f)sundhedsrelaterede udgifter til personlige værnemidler som omhandlet i Ministerkabinettets bekendtgørelse nr. 79, 118 og 220 om tildeling af finansielle midler fra statsbudgettets program "midler i tilfælde af nødsituationer" 
            
            
               (g)covid-19-relaterede ydelser ved sygdom som omhandlet i Kabinetsforordning nr. 380 af 9. juni 2020 om bestemmelser vedrørende midler til at sikre den epidemiologiske sikkerhed, der er nødvendig for de institutioner, der er opført på listen over prioriterede institutioner og behov.
            
            
               Artikel 4
            
            
               Letland underretter senest den [DATO: seks måneder efter datoen for offentliggørelsen af denne afgørelse] og derefter hver sjette måned Kommissionen om afholdelsen af de planlagte offentlige udgifter, indtil alle de planlagte offentlige udgifter er blevet afholdt.
            
         
         
            
               Artikel 5
            
            
               Denne afgørelse er rettet til Republikken Letland.
            
            
               Artikel 6
            
            
               Denne afgørelse offentliggøres i Den Europæiske Unions Tidende. 
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        EUT L 159 af 20.5.2020, s. 1.